Oldo Hlaváček

**Oldo Hlaváček** (* 26. január 1934, Bratislava† 17. august 2025, Bratislava) bol slovenský herec, zabávač, scenárista a moderátor. Jeho syn je herec, zabávač, režisér, dramaturg a moderátor Ivo Hlaváček.

## Životopis
Prvýkrát vystupoval v divadelnom predstavení v prvom ročníku základnej školy v školskej hre *Chrobáci*, kde hral Ferda Mravca na kolobežke.  Vyštudoval Vysokú školu múzických umení v Bratislave. Počas prezenčnej vojenskej služby pripravoval Ivan Krajíček zábavný program, do ktorého potreboval scenár. Dostal tip na Olda Hlaváčka, ktorý bol v tom čase na prezenčnej vojenskej službe v Mikulove. Ivan odcestoval za Oldom a ten mu napísal scenár programu. Spolupráca prerástla do divadelnej a kabaretnej dvojice – Krajíček – Hlaváček. Neskôr táto komediálna dvojica vystupovala v kabaretoch, v rozhlase aj v televízii. Ich najznámejším spoločným programom bol Hostinec pod gaštanom, kde vytvorili postavy dvoch gazdov. Od roku 1971 tiež najprv spolu moderovali súťažno-zábavnú reláciu Vtipnejší vyhráva, ktorá bola vysielaná až do roku 1987*.* Spolu vystupovali viac ako tridsať rokov. V roku 1957 bol uväznený na jeden rok za poburovanie proti republike. Medzi rokmi 1958 až 1961 vystupoval Hlaváček v divadelných hrách v Divadle Jonáša Záborského v Prešove.  Roku 1963 sa stal členom Činohry SND. Na doskách SND svoju hereckú kariéru aj ukončil.

## Osobný život
S manželkou Boženou má dvoch synov Olda a Iva.

## Divadlo
zoznam divadelných postáv nie je úplný
* *Chrobák v hlave* (Georges Feydeau)...Augustin Feraillon 
* *Dom v stráni* (Martin Kukučín, Peter Pavlac)...Andrija
* *Hamlet* (William Shakespeare)...Osric, dvoran
* *Skrotenie zlej ženy* (William Shakespeare)...Pedant

## Filmografia

### Výber
* 1966: *[[Tango pre medveďa]]*
* 1972: *[[Zajtra bude neskoro]]*
* 1973: *[[Hroch]]*
* 1976: *[[Sváko Ragan]]*
* 1977: *[[Rača, láska moja]]*
* 1979: *[[Mandragora]]*
* 1980: *[[Na skle maľované]]*
* 1984: *[[Múdra Gabriela]]*
* 1985: *[[Bankinghouse Khuwich and comp]]*
* 1995: *[[Pod agátmi]]*
* 2008: *[[Panelák (seriál)|Panelák]]*
* 2014: *[[Tajné životy]]*
* 2016: *[[Zoo (seriál)|Zoo]]*
* 2019: *[[Záchranári (seriál)|Záchranári]]*

## Moderovanie
* od roku 1971  súťažno-zábavná relácia Vtipnejší vyhráva (moderovanie, neskôr aj písanie scenárov)

## Diskografia
* 1973: *Hostinec Pod gaštanom – [[Ivan Krajíček]] a Oldo Hlaváček* – Opus 91 18 0245 *-(Strana A -Stará vojna, Kúpele, Silvester, Strana B – Autika, Futbal, Ženy)*
* 1974: *Veľmi vážne rozprávanie ujov Hlaváčka a Krajíčka v hostinci „Pod gaštanom“]* – Opus 91 18 0140, LP
* 1984: *Opäť v Hostinci pod gaštanom – [[Ivan Krajíček]] a Oldo Hlaváček* – Opus 
* 1989: *Hostinec Pod gaštanom v Samoobsluhe zábavy 1 – [[Ivan Krajíček]] a Oldo Hlaváček* – Opus
* 1990: *Hostinec Pod gaštanom v Samoobsluhe zábavy 2 – [[Ivan Krajíček]] a Oldo Hlaváček* – Opus
* 1993: *Priamy prenos – [[Ivan Krajíček]] a Oldo Hlaváček* – SQ Music
* 1999: *Hostinec Pod gaštanom I. – [[Ivan Krajíček]] a Oldo Hlaváček* – Opus *- (01. O inzerátoch/02. O kúpeľoch/03. O reštauráciách/04. O pletení/05. O pijaviciach/06. O dovolenke)*
* 2014: *Hostinec pod gaštanom v samooobsluhe zábavy – [[Ivan Krajíček]], Oldo Hlaváček* – Opus, 3cd

### Kompilácie
* 1977 *Drevená krava* – Opus (Na námet ľudových rozprávok zo zbierky Pavla Dobšinského, účinkujúci: Karol Čálik, Marián Gallo, Oldo Hlaváček, Eva Krížiková, Zora Kolínska, Gustáv Valach, Ivan Krajíček, Ivan Stanislav)

## Knihy
* *Naša dobrá kapela*, 2013, Marenčin PT, ISBN 978-80-8114-316-8, pamäti, spomienky, autobiografia, anekdoty.

## Ocenenia
Roku 2004 hercovi udelil prezident SR Rudolf Schuster vyznamenanie Kríž prezidenta Slovenskej republiky II. stupňa.

## Referencie

## Externé odkazy
* 
* 

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Slovenskí humoristi
Kategória:Slovenskí rozhlasoví scenáristi
Kategória:Slovenskí televízni scenáristi
Kategória:Slovenskí televízni moderátori
Kategória:Členovia Divadla Jonáša Záborského
Kategória:Absolventi Vysokej školy múzických umení
Kategória:Členovia Činohry Slovenského národného divadla
Kategória:Osobnosti z Bratislavy